S pobytom sme boli v celku spokojní. Myslím, že môžem povedať, že zodpovedalo cene. Fotky v skutočnosti vyzerajú o niečo lepšie. Z nedostatkov by som spomenula komunikáciu s Robertom - odpísal mi na jeden mail, na ďalšie, kde som mala otázky sa mi už neozval, až v deň odletu, keď som mu písala sms, že máme meškanie. Priamo na mieste sme sa s ním nestretli, poslal niekoho iného, kto ale nevedel anglicky, takže nám len dal Roberta k telefónu, čo ale nebol problém, pretože s ním sa už dalo komunikovať v angličtine bez problémov. Podlaha bola v niektorých izbách špinavá, poháre tiež, dokonca niektoré prasknuté a v kúpeľni boli mravce. Na mieste sme ešte doplácali ubytovaciu daň - 3 eurá na osobu, s čím sme nerátali, tak nás to trochu prekvapilo, ale to je naša chyba, že sme si to nezistili dopredu, prípadne nevšimli na stránke.
Po iných stránkach je ale byt v pomerne tichej časti, hneď pred bytom je zastávka autobusu č. 87, ktorý ide priamo ku Koloseu, o niečo ďalej metro Furio Camillo no a zhruba 400 metrov od bytu je Carrefour, kde nájdete všetko potrebné. V byte sme viac-menej len raňajkovali a prespávali, celé dni sme trávili v meste - Rím je krásny! Keby to mám celkovo zhodnotiť, ubytovanie bolo vyhovujúce a pre tých menej náročných ho odporúčam :)